Daša Drndic

**Daša** **Drndić** (Zagreb, Jugoslaviako Errepublika Federal Sozialista, 1946ko abuztuaren 10a - Rijeka, Kroazia, 2018ko ekainaren 5a) kroaziar idazle eta itzultzailea izan zen.

## Bizitza 
Daša Zagreben jaio zen, Kroazia Jugoslaviako Errepublika Federal Sozialistako kide zenean, klase ertaineko familia intelektual batean. Haren ama, Timea, psikiatra zen; eta aita, Ljubo, gerran partisanoa izandakoa, diplomatiko izan zen gero, Suedian eta Sudanen enbaxadore zela. 

## Ibilbidea 
Ingeles filologia ikasi zuen Belgradeko Unibertsitatean, eta Estatu Batuetan sakondu zuen bere prestakuntza. Antzerkia eta komunikazioa ikasi zituen Carbondale-ko Illinois Hegoaldeko Unibertsitatean, Fulbright beka batekin, eta, ondoren, Cleveland-eko Case Western Reserve Unibertsitatean. 

1990eko hamarkadaren hasieran, Rijekan jarri zen bizitzen. 1995etik 1997ra Kanadan bizi izan zen. Gero, itzuli eta Rijekako Unibertsitateko Filosofia Fakultatean doktoretza egin zuen, Literatura Britainiarrean eta Idazketa Sortzailean. Rijekako Unibertsitateko Filosofia Fakultatean egin zuen lan, Ingeles Ikasketen Sailean, 1999tik 2011n erretiroa hartu zuen arte. Ingeles literatura modernoa eta sormenezko idazketa irakasgaiak eman zituen. Idazteaz gain, argitaletxeen sektorean ere lan egin zuen (editore gisa Vuk Karadžić argitaletxean). Editore-dramatologo gisa lan egin zuen Belgrade Irratian.

Kroaziako Idazleen Elkarteko eta Kroaziako PEN Klubeko kide izan zen.

Bere eleberrien artean *Sonnenschein*-ek (2007) eta *Belladona-*k nazioarteko publikora gerturatu zuten. *Sonnenschein* eleberriak errealitatea eta fikzioa uztartzen ditu, gutunak, argazkiak eta testigantzak erabiliz, iragana berreraikitzeko eta Holokaustoak Europan utzitako arrastoaz jabetzeko. Bada, nobela handia da, izenik izen bizitza oso ezberdinak zeharkatzen dituena, benetako pertsonaiak eta berak sortutakoak nahastuz.

## Lanak 
### Eleberriak 
* *Put do subote*, 1982.

* *Kamen s neba*, 1984.
* *Marija Częstohowska još uvijek roni suze ili Umiranje u Torontu*, 1997.
* *Canzone di guerra*, 1998.
* *Totenwande*, 2000.
* *Doppelgänger*, 2002
* *Leica Format*, 2003. (*Formato Leica*, Gazt. Automatica, 2021)
* *Sonnenschein*, 2007. (*Sonnenschein: Roman documentaire,* Fr. Gallimard, 2013)  eta (*Trieste,* Gazt. Automatica, 2015)
* *April u Berlinu*, 2009.
* *Belladonna*, 2012. (Gazt, Automatica, 2023)
* *EEG*, 2016.   

### Irrati-drama 
* Muževi Lile Weiss (2005)
* Pupi (2003)
* Artur i Isabella (2002)
* Children of Our Age (1997)
* Lost in the Promised Land (1996)
* The Church in Croatia (1996)
* Izgubljeni i nađeni (1989)
* Ćuprija na Drini (1988)
* Bića noći (1987)
* Mali dani (1986)
* Bolnica (1986)
* Mali dani (1985)

* O poljskim Židovima (1984)
* U ime oca (1983)
* Zov jarebica (1982)
* I djeca umiru (1982)
* Begonije (1981)
* Sa starih fotografija (1981)
* Zemljo moja (1980)
* Istarska početnica (1979)
* Mate Balota (1978)

## Sariak 
* 2020 Itzulpen onenaren Saria, *EEG* eleberria,     Celia Hawkesworth-ek     itzulia
* 2018 BERD     Literatura Sariko finalista, *Belladonna* eleberriagatik
* 2018 Itzulpengintzan     Emakumeentzako Warwick Saria, *Belladonna* lanaren ingelesezko itzulpenagatik (Celia     Hawkesworth-ek itzulia) 
* 2014. Prozart , nazioarteko literatur saria
* 2013     Atzerriko fikziozko irakurle independenteen saria, *Sonnenschein* eleberriaren ingelesezko bertsioa
* 2013. Kiklop Saria urteko prosazko lanari, *Belladonna* eleberriarengatik
* 2007. Kiklop Saria urteko prosazko lanari, *Sonnenschein* eleberriarengatik
* 2007. "Fran     Galović" Saria  *Sonnenschein* eleberriarengatik
* Belgrad Irratiko lehiaketan lehen saria  *U ime oca* irrati-lanagatik 
* Bigarren saria Zagreb Irratiko lehiaketan, irrati-antzerkiko lehiaketan *Mali dani* irrati-lanagatik
* Bigarren saria Belgrad Irratiko lehiaketan,  *Begonije* irrati-lanagatik
* 1990 Ondas Saria     (Bartzelona) ekoizle gisa *Aleksander Hemon     Život i djelo de Alfons Kauders* Irrati     lanagatik
* 1989. FEDOR, Jugoslaviar Itsuen Elkartearen saria, *Izgubljeni i nađeni* irrati-antzerkiagatik 

## Erreferentziak 
## Kanpo estekak 
* Daša Drndićen biografia
* “Trieste”: Daša Drndicol eleberri historikotik haratago doa
* Daša Drndicol. El libro de los nombres, Juan Jiménez García